b'\n_START_ARTICLE_\nGuinean lippu\n_START_PARAGRAPH_\nGuinean lippu on Guinean tunnus vaakunan ja kansallislaulun ohella. Se otettiin k\xc3\xa4ytt\xc3\xb6\xc3\xb6n maan itsen\xc3\xa4istyess\xc3\xa4 Ranskasta 10. marraskuuta 1958._NEWLINE_Guinean lippu on trikolori, joka perustuu maan entisen siirtomaais\xc3\xa4nn\xc3\xa4n Ranskan Ranskan lippuun. Lipussa on vierekk\xc3\xa4in punainen, keltainen ja vihre\xc3\xa4 pystyviiva. K\xc3\xa4ytetyt v\xc3\xa4rit ovat nk. panafrikkalaisia v\xc3\xa4rej\xc3\xa4. Ne ovat my\xc3\xb6s maan itsen\xc3\xa4isyyteen johtaneen Guinean demokraattisen puolueen tunnusv\xc3\xa4rit._NEWLINE_Lipun punaisen sanotaan kuvaavan maan vapaustaistelijoiden vuodattamaa verta ja my\xc3\xb6s hike\xc3\xa4, jota vuodatettiin maan rakentamiseksi. Keltainen kuvaa aurinkoa, maan kultavarantoja sek\xc3\xa4 uskoa yhteiskunnalliseen oikeudenmukaisuuteen. Vihre\xc3\xa4 kuvaa maan rehev\xc3\xa4\xc3\xa4 luontoa ja maan kansalaisten uutteruutta heid\xc3\xa4n ty\xc3\xb6ss\xc3\xa4\xc3\xa4n solidaarisuuden ja maan hyvinvoinnin hyv\xc3\xa4ksi. Liput v\xc3\xa4rit kuvaavat siis my\xc3\xb6s maan tunnuslausetta Travail, Justice, Solidarit\xc3\xa9 (Ty\xc3\xb6, oikeudenmukaisuus, solidaarisuus)._NEWLINE_Guinean lipussa on samat v\xc3\xa4rit kuin Malin lipussa, mutta Malin lipussa vihre\xc3\xa4 pystyviiva on vasemmalla ja punainen oikealla. Lis\xc3\xa4ksi Malin lipun vihre\xc3\xa4 v\xc3\xa4ri on hieman vaaleampi.'